
[image: Описание: STEMA]ANUNȚ
privind consultarea publică a proiectului de Decizie cu privire la amalgamarea voluntară a unităților administrativ-teritoriale

Primăria comunei Zîmbreni, raionul Ialoveni informează publicul interesat despre organizarea consultării publice a proiectului de Decizie privind amalgamarea voluntară a unităților administrativ-teritoriale Zîmbreni şi Horești.
Proiectul de decizie are ca obiect aprobarea amalgamării voluntare a următoarelor unități administrativ-teritoriale:
· comuna Zîmbreni;
· satul Horeşti.
Elaborarea și adoptarea proiectului de decizie are ca scop aprobarea amalgamării voluntare a unităților administrativ-teritoriale participante, ca rezultat al parcurgerii etapei juridico-procedurale de analiză, consultare și fundamentare, această decizie reprezentând actul deliberativ prin care autoritățile administrației publice locale își exprimă acordul formal asupra comasării unităților vizate.
Totodată, prin efectul său juridic, decizia constituie temeiul pentru consolidarea dosarului de amalgamare voluntară și transmiterea acestuia către Cancelaria de Stat a Republicii Moldova, în vederea inițierii procedurilor de elaborare și promovare a proiectului de lege privind constituirea unității administrativ-teritoriale amalgamate, în conformitate cu prevederile Legea nr. 225/2023 privind amalgamarea voluntară a unităților administrativ-teritoriale și ale HG nr. 925/2023 privind aprobarea metodologiei de amalgamare voluntară a unităților administrativ-teritoriale.
Proiectul de decizie și materialele aferente (nota informativă, analiza conform pct. 12 din Metodologie, viziunea UAT-urilor amalgamate, alte documente relevante) pot fi consultate:
· la sediul Primăriei: MD - 6831,s.Zîmbreni str.Ştefan cel Mare şi Sfânt,nr.41,
· pe pagina Fecebook oficială:https://www.facebook.com/primariacomuneizimbreni/.
Modalitatea de participare:
Cetățenii, reprezentanții societății civile, mediului de afaceri și alte părți interesate sunt invitați să prezinte recomandări și opinii asupra proiectului de decizie.
[bookmark: _GoBack]Recomandările pot fi expediate până la data de 23.07.2026, ora 1200, prin:
· e-mail: primariazimbreni@gmail.com
· poștă sau depunere la sediul primăriei

